Publication: Magyar Közlöny
Issue: MK-2003-85 (Year: 2003, Number: 85)
Era: 1990-2004
Section: 1993. évi LXXIX. törvény (a továbbiakban: Kt.) a következõk szerint módosul:
Paragraph Index: 187

45. § (1) A Kt. 71. §-ának (1) bekezdése helyébe a következõ rendelkezés lép: „(1) A tanuló az iskola magasabb évfolyamába, illetve szakképzési évfolyamába akkor léphet, ha az elõírt tanulmányi követelményeket sikeresen teljesítette. A tanuló az elsõ-harmadik évfolyamon csak abban az esetben utasítható évfolyamismétlésre, ha a tanulmányi követelményeket az iskolából való igazolt és igazolatlan mulasztás miatt nem tudta teljesíteni. E rendelkezést kell alkalmazni — iskolatípustól és évfolyamtól függetlenül — az idegen nyelv tekintetében is, az idegen nyelv tanulásának elsõ évében. Ha az iskola szakképzési évfolyamába való lépés elõfeltétele az alapmûveltségi vizsga vagy az érettségi vizsga megléte, a tanuló akkor is megkezdheti tanulmányait a szakképzési évfolyamon, ha a vizsgát megkezdte, de nem fejezte be. Tanulmányait azonban az adott évfolyamon csak akkor fejezheti be, ha a tanítási év elsõ félévének utolsó napjáig az alapmûveltségi vizsgabizonyítványt, illetve az érettségi bizonyítványt megszerezte.”

Source: https://magyarkozlony.hu/hivatalos-lapok/b2e30a6b751b862d5f1911c19d75d8bd032f549d/dokumentumok/eecd33369face798a681aba975c18df9334cf56e/letoltes